

Početak na mostu

Dok smo tako stajali na mostu gledajući se ravno u zjenice , rekao sam joj :

„Nado , volim te !“

„Aka , i ja tebe volim !“ rekla je s osmijehom na licu i zaputili smo se kući .

Dugo nakon toga smo šutjeli , a zatim sam predložio :

„Hajdemo sutra u kazalište .“

„Hajdemo!“ rekla je s oduševljenjem jer je znala da ne idem često na kazališne predstave .

„Mogla bih ja odabrati predstavu“, rekla je Nada .

„Može!“ složio sam se .

„Doći ću po tebe u 14:00 sati“, rekao sam joj .

„Može“,složila se Nada.

„Bok !“

„Bok , vidimo se !“ pozdravio sam se s Nadom i požurio kući . Dugo nakon toga razmišljao sam o Nadi , o sutrašnjem odlasku u kazalište i o svojoj budućnosti s Nadom . Otišao sam spavati . Probudio sam se rano ujutro , bila je subota , a ja sam bio jako uzbuđen . Brzo sam doručkovao i oprao zube. Zatim sam smišljao što joj reći kad se vidimo . Nisam ništa smislio ,a već je bilo vrijeme ručka. Otišao sam u kuhinju i sjeo za stol. Mama je vidjela da sam bio uznemiren pa me upitala :

„Aka , zašto si tako uznemiren ?“

„Danas ću otići s Nadom u kazalište “, rekao sam mami .

„Sviđa li ti se Nada ?“upitala je mama,a kroz mene su prošli trnci.

„Da!“ rekao sam pomalo uplašeno .

„Zašto mi to ranije nisi rekao ?“ upita mama .

„Nisam znao kako da ti to kažem“,odgovorio sam , a ona je prestala s pitanjima i poslužila jelo . Kad sam sve pojeo otišao sam po Nadu . Nada je bila prelijepa, odjenula je plavu haljinu s bijelim cvjetovima i crne kožne cipelice . Imala je dugu smeđu kosu i plave oči . Prišla mi je , uhvatila me za ruku i upitala:

„Idemo li ?“

„Da!“odgovorio sam bez razmišljanja i krenuli smo . Nije nam trebalo dugo vremena da stignemo do kazališta .Kupili smo dvije ulaznice za kazališnu predstavu . Ne sjećam se kako se zvala predstava ,ali znam da je bila komedija .Nada se cijelo vrijeme smijala , a ja sam samo gledao u nju . Poslije predstave Nada me upitala :

„Sviđa li ti se predstava koju sam odabrala ?“

„Da , jako je smiješna “,odgovorio sam .

„Drago mi je da ti se predstava svidjela “,rekla je Nada . Ja sam se osmjehnuo i krenuli smo kući .

Kad smo bili blizu njezine kuće, mahnula mi je i ušla u kuću , a ja sam otišao svojoj kući ispunjen radošću.

Karla Gavić 7.b

Mentorica:Matija Radoš,prof.